Ego Galcherus de S.-Florentino, miles, dominus Paceii, et Elisabeth, uxor mea, notum facimus omnibus præsentis litteras inspecturis, quod cum controversia verteretur inter nos, ex una parte, et religiosum virum abbatem et conventum Reigniac., ex altera, super quodam nemore sito in potestate Castricensorii, quod dicitur nemus de Bergerete, quod nemus dicti abbas et conventus dicebant suum esse de elemosina bonæ memoriæ Guillelmi, quodam Comitis Nivern., et piæ memoriæ quondam prædecessorum nostrum, Hugonis, quondam domini Montis-Sancti-Johannis, et Stephani, filii ejus, et insuper Poncii, quondam domini de Charneio; nobis, e contrario, asserentibus quod eramus in possessione dicti nemoris, et fueramus per longum tempus, et quod dictum nemus erat nostrum. Tandem, post multas altercationes, mediantibus bonis viris, talis inter nos et dilectos abbatem et conventum compositio intercessit, quod nos credentes dictos abbatem et conventum Reigniac. in dicto nemore aliquod juris habere, volumus et concessimus quod ipsi habeant et possideant, in perpetuum, quiete et pacifice et absque ulla contradictione, medietatem dicti nemoris de Bergerete cum fundo, etc. - Insuper, ego, Elisabeth, domina Tilii, spontanea et non coacta, de mea voluntate hæc omnia laudavi et approbavi, cum prædictum nemus esset de hæreditate mea, etc. Actum, anno Domini Mº CCº XLIXº mense martio.